**Ош МУнун дүйнөлүк тилдер жана маданият факультетинин 4-курсунун педагогикалык профессионалдык-профилдик практикасынын отчёту**

2020-2021-окуу жылынын 9-ноябрынын 12-декабрына чейин окуу жайдын филологиялык билим берүү бөлүмүнүн студент-практиканттары практикасын он лайн формада Ош шаарынын мектептеринде жана өздөрү жашаган айыл мектептеринде өтүштү башка практикадан айырмаланып, практиканы өтүүчү географиясы кенен болду. Практикага жалпы 246 студент барды. 177 студент шаарда, 69 студент айылда, 2студент Тажик Республикасында. Практика өтүү убагында окуу жайдан бөлүнгөн методист окутуучулар, педагогдор, психологдор жана мектептин англис тил мугалимдери студент практикант сабак откон класстын Whatsapp группасына кошулуп ар бир сабагына катышып өз пикирлерин билдирип, кеп кеңештерин айтып, практикант студенттерге жакындан жардам берип турушту. Практиканын отчётуна студент пратиканттын 2 видео сабагы, 1 тарбиялык саат, 1 класстан сырткары иш чара, күндөлүктүн электрондук варианты, метептин пед.кеңешмесинин токтомунан көчүрмө мектептин мөөрү менен тастыкталган документтер диск жана флешкага салынып тапшырылды.

Практиканын жыйынтыгы боюнча 2020-жылдын 25-декабрында, стейкхолделер менен биргеликте чоң он лайн конференция уюштурулду. Он-лайн конференцияга Ош шаарынын мектеп окутуучулары менен бирге Ала-Бука, Ноокат, Кара-Суу, Араван, Ноокен районунун, Тажик Республикасынын Тоолуу Бадахшан Автономиялык облусунан мектеп мугалимдери катышты. Студенттердин практика убагында өткөргон сабактары, иш чаралары көрсөтүлдү. Конференцияда дүйнөлүк тилдер жана маданият факультетинин практика жетекчилери, педагогика, психология кафедрасынын окутуучулары, мектеп мугалимдери менен аралыктан өткөрүлгөн практиканын күнгөй тескейлери талкууланды. Студенттерден жана мектеп мугалимдеринен он лайн форматта алынган сурамжылоого анализ берилип, жогорку окуу жайы менен мектептин ортосундагы карым-катнашты бекемдөө керектиги белгиленип, конференциянын резолюциясы кабыл алынды.

Дүйнөлүк тилдер жана маданият факультетинин

педагогикалык практика жетекчиси Сулайманова Г.Ж.

2020-2021-окуу жылынын 1-февралынан 13-мартка чейин Дүйнөлүк тилдер жана маданят факультетинин филологиялык билим берүү бөлүмүнүн 4-курстун студент-практиканттары педагогикалык кесиптик –профилдик практикасын офф лайн формада Ош шаарынын мектептеринде өтүштү. Практикага жалпы 250 студент барды. Практика өтүү убагында окуу жайдан бөлүнгөн методист окутуучулар, педагогдор, психологдор жана мектептин англис тил мугалимдери студент практиканттын сабактарына катышып өз пикирлерин билдирип, кеп кеңештерин айтып, практикант студенттерге жакындан жардам берип турушту.